
ДО 
ОБЩИНСКИ СЪВЕТ – АРДИНО

ГР. АРДИНО

ДОКЛАДНА ЗАПИСКА
от инж. Изет Изет Шабан - Кмет на община Ардино, област Кърджали

ОТНОСНО: Даване на съгласие за участие на Община Ардино в Пилотна схема за подкрепа на малки проекти в селектирани общини за насърчаване на развитието и иновациите за постигане на добро демократично управление чрез подбор на проектни предложения.


УВАЖАЕМИ ДАМИ И ГОСПОДА,

В изпълнение на Стратегията за иновации и добро управление на местно ниво на Съвета на Европа в България успешно се реализира инициативата за присъждане на Европейския етикет за иновации и добро управление на местно ниво на общините, които са възприели и прилагат 12-те принципа за добро демократично управление, формулирани в стратегията. 

Съгласно приетите решения от Националната платформа на партньорите за добро демократично управление на местно ниво с цел насърчаване на развитието и иновациите при прилагането на принципите за добро демократично управление за общините, на които е присъден Европейския етикет, е предвидена възможност да бъдат подкрепени чрез схема за финансиране на малки иновативни проекти.
В тази връзка в Министерството на регионалното развитие и благоустройството е разработен проект на Схема за подкрепа на малки проекти в селектирани общини за насърчаване на развитието и иновациите за постигане на добро демократично управление чрез подбор на проектни предложения, чиито цели са: 

· създаване на  механизъм за насърчаване участието, мобилизиране на усилията на местните власти и подобряване прилагането на европейските принципи и стандарти за добро управление на местно ниво; 

· стимулиране внедряването на иновации при прилагането на 12-те принципа за добро демократично управление в дейността на общините.

Пилотното прилагане на разработения проект на Схемата за подкрепа ще бъде в ограничен мащаб само за общините с присъден Европейски етикет в Шестата процедура, проведена през 2022 г.,: Ардино, Банско, Берковица, Вълчи дол, Габрово, Димитровград, Добрич, Долна баня, Доспат, Каспичан, Кнежа, Костинброд, Левски, Ловеч, Павликени, Поморие, Раковски, Свищов, Сърница, Тетевен, Троян и Търговище. 
На базата на опита и препоръките, получени в резултат от пилотното прилагане на схемата, ще бъде изготвен окончателен вариант на Схема за подкрепа на малки проекти на общините, на които е присъден Европейския етикет, който ще бъде предложен за одобрение от Националната платформа на партньорите за добро демократично управление на местно ниво. 
Максималният размер на финансовите средства за подкрепа на конкретен проект е 15 000,00 лв. с ДДС.

За подпомагане на процеса по кандидатстване и изпълнение на пилотната схема е избран Консултант – „Национален център за териториално развитие“ ЕАД, чиито основни ангажименти съгласно сключения с МРРБ Договор № РД-02-29-118 от 27.11.2023 г. са свързани с:

-
оказване на техническа помощ на общините по отношение на: идентифициране на проектни идеи с иновативен характер и практическа насоченост; събиране и обработка на необходимата информация; изготвяне на проектни предложения за кандидатстване по пилотната схема (по едно проектно предложение за всяка от допустимите общини) във взаимодействие и съгласувано със съответните общини;

-
изпълнение на утвърдените за финансиране проекти чрез предоставяне на комплекс от услуги, стоки и материали и/ или извършване на дейности, свързани с наблюдение и контрол на изпълнението на проектите, съгласно условията и по реда на сключените договори/ споразумения между съответната община и Консултанта по изпълнението на пилотната схема.

В тази връзка и предвид отправената към нас покана в качеството ни на представители на община, удостоена с Европейски етикет за добро управление, предлагам Общински съвет – Ардино да вземе следните
РЕШЕНИЯ:

1. На основание чл.21, ал.2 и чл. 59 от Закона за местното самоуправление и местната администрация, във връзка с покана на Министерството на регионалното развитие и благоустройството дава съгласие за участие на община Ардино в Пилотна схема за подкрепа на малки проекти в селектирани общини за насърчаване на развитието и иновациите за постигане на добро демократично управление чрез подбор на проектни предложения.

2. Възлага на кмета на общината да предприеме всички необходими мерки по изготвяне и внасяне на необходимите документи за подаване на проектно предложение по Схемата за подкрепа.


3. Одобрява и упълномощава кмета на общината да сключи Споразумение/Договор между общината и консултанта по изпълнението на пилотната схема.

ВНЕСЪЛ:
инж. ИЗЕТ ШАБАН

Кмет на община Ардино
Република България, област Кърджали  

гр. Ардино, ул.”Бели брези” № 31

тел. +3651 4238;   факс +3651 4568
e-mail: ardino@abv.bg
